ประกาศคณะกรรมการวิชาชีพสาขาเทคโนโลยีหัวใจและทรวงอกประกาศคณะกรรมการวิชาชีพสาขาเทคโนโลยีหัวใจและทรวงอกเรื่องเกณฑ์และแบบประเมินเพื่อการรับรองสถาบันการศึกษาที่ผลิตบัณฑิตปริญญาสาขาเทคโนโลยีหัวใจและทรวงอกพ.ศ. ๒๕๕๗ อาศัยอำนาจตามความในมาตรา ๒๓ (๕) และ (๑๑)แห่งพระราชบัญญัติการประกอบโรคศิลปะ พ.ศ. ๒๕๔๒ ประกอบกับมาตรา ๓๓ (๓)แห่งพระราชบัญญัติการประกอบโรคศิลปะ พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการประกอบโรคศิลปะ(ฉบับที่ ๔) พ.ศ. ๒๕๕๖อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาเทคโนโลยีหัวใจและทรวงอกออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการวิชาชีพสาขาเทคโนโลยีหัวใจและทรวงอก เรื่องเกณฑ์และแบบประเมินเพื่อการรับรองสถาบันการศึกษาที่ผลิตบัณฑิตปริญญาสาขาเทคโนโลยีหัวใจและทรวงอกพ.ศ. ๒๕๕๗ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้สถาบันการศึกษา หมายความว่า สถาบันการศึกษาทั้งภาครัฐและเอกชนที่ได้รับอนุญาตให้จัดตั้งตามกฎหมายและผลิตบัณฑิตปริญญาสาขาเทคโนโลยีหัวใจและทรวงอกส่วนราชการ หมายความว่าหน่วยงานตั้งแต่ระดับกรมขึ้นไปหรือที่มีฐานะเทียบเท่าไม่ต่ำกว่าระดับกรมคณะกรรมการวิชาชีพ หมายความว่าคณะกรรมการวิชาชีพสาขาเทคโนโลยีหัวใจและทรวงอกคณะอนุกรรมการวิชาชีพ หมายความว่าคณะอนุกรรมการวิชาชีพสาขาเทคโนโลยีหัวใจและทรวงอกด้านตรวจประเมินสถาบันการศึกษาที่ผลิตบัณฑิตปริญญาสาขาเทคโนโลยีหัวใจและทรวงอกหมวด ๑การรับรองสถาบันการศึกษา ข้อ ๔ สถาบันการศึกษาที่ประสงค์จะขอรับการรับรองสถาบันการศึกษาจากคณะกรรมการวิชาชีพต้องปฏิบัติตามประกาศนี้และต้องยื่นคำขอการรับรองสถาบันการศึกษาพร้อมแบบประเมินตนเองต่อผู้อำนวยการสำนักสถานพยาบาลและการประกอบโรคศิลปะกรมสนับสนุนบริการสุขภาพ กระทรวงสาธารณสุขตามแบบที่กำหนดท้ายประกาศนี้สถาบันการศึกษาที่เป็นส่วนราชการให้หัวหน้าส่วนราชการเป็นผู้ยื่นคำขอสำหรับสถาบันการศึกษาของเอกชนให้เจ้าของผู้จัดการหรือผู้แทนนิติบุคคลของสถาบันการศึกษาเป็นผู้ยื่นคำขอข้อ ๕ ให้คณะกรรมการวิชาชีพแต่งตั้งคณะอนุกรรมการวิชาชีพประกอบด้วย ผู้แทนคณะกรรมการวิชาชีพสองคน ผู้แทนคณะอนุกรรมการวิชาชีพสาขาเทคโนโลยีหัวใจและทรวงอกด้านพัฒนามาตรฐานวิชาการสองคนผู้แทนคณะอนุกรรมการวิชาชีพสาขาเทคโนโลยีหัวใจและทรวงอกด้านพิจารณาขึ้นทะเบียนและจัดสอบความรู้สองคนและผู้แทนสำนักสถานพยาบาลและการประกอบโรคศิลปะสองคน โดยให้ผู้แทนสำนักสถานพยาบาลและการประกอบโรคศิลปะคนหนึ่งทำหน้าที่เป็นอนุกรรมการวิชาชีพและเลขานุการทั้งนี้ให้ประธานกรรมการวิชาชีพเป็นผู้เลือกอนุกรรมการคนหนึ่งทำหน้าที่เป็นประธานอนุกรรมการวิชาชีพข้อ ๖ ให้คณะอนุกรรมการวิชาชีพมีหน้าที่ตรวจคำขอการรับรองสถาบันการศึกษาพร้อมแบบประเมินตนเองของสถาบันการศึกษาตรวจประเมินและให้คำแนะนำการพัฒนาสถาบันการศึกษาพร้อมเสนอคณะกรรมการวิชาชีพให้แล้วเสร็จภายในหนึ่งร้อยยี่สิบวันนับแต่วันที่ได้รับคำขอจากสถาบันการศึกษาข้อ ๗ ให้สถาบันการศึกษาที่ขอการรับรองสถาบันเป็นผู้รับผิดชอบค่าใช้จ่ายต่างๆ ในการไปตรวจประเมินสถาบันของคณะอนุกรรมการวิชาชีพ เช่น ค่าเบี้ยเลี้ยง ค่าพาหนะและค่าที่พัก เป็นต้น ทั้งนี้ให้เป็นไปตามระเบียบของสถาบันการศึกษาที่ขอรับการรับรองหมวด ๒เกณฑ์การรับรองสถาบันการศึกษา ข้อ ๘ สถาบันการศึกษาที่คณะกรรมการวิชาชีพพิจารณาให้การรับรองจะต้องเป็นไปตามเกณฑ์ที่คณะกรรมการวิชาชีพกำหนดท้ายประกาศนี้ข้อ ๙ คณะกรรมการวิชาชีพต้องออกหนังสือรับรองสถาบันการศึกษาให้แก่สถาบันการศึกษาที่ผ่านเกณฑ์การรับรองสถาบันการศึกษาโดยออกเป็นหนังสือรับรองให้แล้วเสร็จภายในสามสิบวันนับจากวันที่คณะกรรมการวิชาชีพได้มีมติรับรองสถาบันการศึกษานั้นหนังสือรับรองสถาบันการศึกษาให้มีอายุห้าปีนับแต่วันที่คณะกรรมการวิชาชีพได้มีมติรับรองสถาบันการศึกษานั้นการออกหนังสือการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๑๐ สถาบันการศึกษาที่ไม่ผ่านตามเกณฑ์การรับรองสถาบันการศึกษาจะต้องปรับปรุงแก้ไขให้เป็นไปตามเกณฑ์การรับรองสถาบันการศึกษาที่กำหนดในข้อ ๘ให้แล้วเสร็จและแจ้งผลการปรับปรุงแก้ไขไปยังสำนักสถานพยาบาลและการประกอบโรคศิลปะภายในหนึ่งร้อยแปดสิบวันนับแต่วันที่ได้รับแจ้งผลการประเมินพร้อมแจ้งให้คณะอนุกรรมการวิชาชีพทำการประเมินซ้ำอีกครั้งหนึ่งคณะอนุกรรมการวิชาชีพต้องตรวจประเมินซ้ำภายในหกสิบวันนับจากวันที่ได้รับผลการปรับปรุงแก้ไขถ้าสถาบันการศึกษาไม่ยื่นผลการปรับปรุงแก้ไขภายในหนึ่งร้อยแปดสิบวันถือว่าสถาบันการศึกษานั้นไม่ผ่านการรับรองข้อ ๑๑ สถาบันการศึกษาจะต้องยื่นคำขอการรับรองสถาบันการศึกษาใหม่ในกรณีดังต่อไปนี้(๑) หนังสือรับรองหมดอายุโดยต้องยื่นคำขอรับการรับรองสถาบันการศึกษาใหม่ภายในเก้าสิบวันก่อนวันหมดอายุ(๒) สถาบันการศึกษามีการปรับปรุงหลักสูตรใหม่โดยต้องยื่นคำขอรับการรับรองสถาบันการศึกษาใหม่ภายในหนึ่งร้อยยี่สิบวันก่อนใช้หลักสูตรในกรณีที่สถาบันการศึกษายื่นคำขอมาแล้วแต่คณะกรรมการวิชาชีพพิจารณายังไม่แล้วเสร็จให้ถือว่าคณะกรรมการวิชาชีพให้การรับรองจนกว่าจะพิจารณาเป็นอย่างอื่นข้อ ๑๒ สถาบันการศึกษาที่คณะกรรมการวิชาชีพได้ให้การรับรองสถาบันการศึกษาก่อนวันที่ประกาศนี้ใช้บังคับ ให้ถือว่าสถาบันการศึกษานั้นได้รับการรับรองตามประกาศนี้แต่ให้มีผลการรับรองห้าปีนับแต่วันที่ประกาศนี้ใช้บังคับ และให้นำความในข้อ ๑๑มาใช้บังคับโดยอนุโลมข้อ ๑๓ ในกรณีที่มีปัญหาตามประกาศนี้ให้ประธานกรรมการวิชาชีพเป็นผู้วินิจฉัยชี้ขาดประกาศณ วันที่ ๒๔ มีนาคม พ.ศ. ๒๕๕๗ปริญญาสากิยลักษณ์ประธานกรรมการวิชาชีพสาขาเทคโนโลยีหัวใจและทรวงอก[เอกสารแนบท้าย]๑. คำขอการรับรองสถาบันการศึกษาที่ผลิตบัณฑิตระดับปริญญาตรีสาขาเทคโนโลยีหัวใจและทรวงอก๒. แบบประเมินการรับรองสถาบันการศึกษาที่จัดการศึกษาระดับปริญญาตรีสาขาเทคโนโลยีหัวใจและทรวงอก๓.เกณฑ์มาตรฐานการรับรองสถาบันการศึกษาที่จัดการเรียนการสอนในระดับปริญญาตรีสาขาเทคโนโลยีหัวใจและทรวงอก๔. หนังสือรับรองสถาบันการศึกษาสาขาเทคโนโลยีหัวใจและทรวงอก(ดูข้อมูลจากภาพกฎหมาย)ปริยานุช/ผู้จัดทำ๒๑ เมษายน ๒๕๕๗โชติกานต์/ผู้ตรวจ๒๑ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๖๓ ง/หน้า ๑๕/๑๗ เมษายน ๒๕๕๗